પરિચય : સૂચિત શિક્ષક-પ્રશિક્ષણના અભ્યાસક્રમમાં સૌથી પડકારજનક બાબત તેના અમલની છે અધ્યાપન એક વ્યવસાય છે અને શિક્ષક-પ્રશિક્ષણ એ શિક્ષકને વ્યાવસાયિક રીતે તૈયાર કરવાની પ્રક્રિયા છે. આપણે બધા જાણીએ છીએ તેમ વ્યવસાયના લક્ષણોમાં નીચેની બાબતોનો સમાવેશ થાય છે: તે એક જ્ઞાનનો સુગ્રથિત સંગ્રહ છે જેના પર તમામ કાર્યનો આધાર રહેલો છે (શિક્ષક પાસે રહેલું વિષયનું જ્ઞાન) ; એક તર્કસંગત સમયગાળાની સઘન અને ઔપચારિક વ્યાવસાયિક તાલીમ જેમાં ક્ષેત્રીય વ્યાવસાયિક અનુભવ પણ સામેલ હોય; અને વ્યવસાયના નૈતિક-ધોરણો જે આ વ્યવસાયમાં સામેલ સભ્યોને એકબીજા સાથે બંધુત્વની ભાવનાથી જોડે છે. આમ , કોઈ વ્યક્તિને એક વ્યાવસાયિક તરીકે તૈયાર કરવી તે એક કઠીન કાર્ય છે અને તેમાં અનેક ક્ષેત્રો સંબંધિત અને બહુ પરિમાણ કાર્ય કરવું પડે છે. તે માટે વ્યાવસાયિક તાલીમના તમામ પાસાઓના વ્યવસ્થિત અભ્યાસની જરૂર છે. જ્ઞાન અને શિક્ષણના સિદ્ધાંતોની સમજ , ક્ષેત્રીય પ્રાયોગિક કાર્ય માટેના કૌશલ્યો અને અધ્યયન, અધ્યાપન અને વ્યાવસાયિક આદતો અને મૂલ્યોની પ્રશિક્ષણ સંબંધિત ક્ષમતાઓ. વ્યાવસાયિક તાલીમના બે પાસાઓ- અભ્યાસક્રમનો અમલ અને અધ્યયન પ્રવૃત્તિનું મૂલ્યાંકન અહીં ચર્ચવામાં આવ્યા છે.